अजमेर. सर्दी के तेवर रविवार को थोड़े नरम रहे। अधिकतम और न्यूनतम तापमान में बढ़ोतरी दर्ज की गई। दोपहर के समय लोगों को गर्म कपड़े धूप में खलने तक लगे थे। सुबह की शुरुआत ओस और ठंड के साथ हुई, मगर धूप खिलने के साथ ही मौसम में सर्दी का असर कम हो गया।
सूर्यास्त के बाद वापस मौसम में बदलाव आया और ठंड का असर शुरू हो गया। रविवार को अधिकतम तापमान 28.5 डिग्री तथा न्यूनतम तापमान 9.5 डिग्री सेल्सियस रिकार्ड किया गया। अधिकतम तापमान में 2.6 डिग्री तथा न्यूनतम तापमान में 2.3 डिग्री बढ़ोतरी दर्ज की गई। शनिवार को अधिकतम तापमान 25.9 डिग्री तथा न्यूनतम तापमान 7.2 डिग्री था।
hin_Deva hin_Deva